Informácia

o realizácii tovarových dodávok za rok 2002, správa o výsledkoch rokovaní štátneho tajomníka Ministerstva financií SR V. Podstránskeho s námestníkom ministra financií Ruskej federácie S. I. Kolotuchinom uskutočnených v dňoch 17. – 18. 3. 2003 v Bratislave s návrhom na ďalší postup pri riešení zadlženosti Ruskej federácie voči Slovenskej republike a návrh na zmenu uznesení vlády Slovenskej republiky k realizácii tovarových dodávok v rámci  vysporiadania pohľadávok   Slovenskej republiky  voči Ruskej federácii

Počiatočný stav pohľadávok Slovenskej republiky voči Ruskej federácii v roku 1994 predstavoval 1 735 290 308,57 USD, okrem zníženia salda pohľadávok o hodnotu realizovaných splátok došlo aj k ich nárastu o úroky za roky 1994 - 2001 vo výške 337.381.563,51 USD. Dlh Ruskej federácie voči Slovenskej republike je splácaný na základe „Dohody medzi vládou Slovenskej republiky a vládou Ruskej federácie o riešení zadlženosti bývalého ZSSR a Ruskej federácie voči Slovenskej republike“ zo dňa 24. 6. 1994, ktorá bola doplnená  „Protokolom o vnesení zmien do Dohody medzi vládou Ruskej federácie a vládou Slovenskej republiky o riešení zadlženosti bývalého ZSSR a Ruskej federácie voči Slovenskej republike zo dňa 24. júna 1994“ podpísaným dňa 28. 8. 2002 v Bratislave. Pohľadávky Slovenskej republiky voči Ruskej federácii ku dňu 31. 12. 2001 a aj k 1. 1. 2002 boli vo výške  1 112 190 987,08 USD. 

	„Informácia o realizácii tovarových dodávok za rok 2002, správa o výsledkoch rokovaní štátneho tajomníka Ministerstva financií SR V. Podstránskeho s námestníkom ministra financií Ruskej federácie S. I. Kolotuchinom uskutočnených v dňoch 17. – 18. 3. 2003 v Bratislave s návrhom na ďalší postup pri riešení zadlženosti Ruskej federácie voči Slovenskej republike a návrh na zmenu uznesení vlády Slovenskej republiky k realizácii tovarových dodávok v rámci  vysporiadania pohľadávok   Slovenskej republiky  voči Ruskej federácii“ je predkladaná v súlade so Zásadami vlády Slovenskej republiky pre postupy pri správe a vysporiadaní pohľadávok Slovenskej republiky v zahraničí schválenými uznesením vlády Slovenskej republiky č. 519 zo dňa 6. júla 2000.

3.a) z hľadiska dosiahnutých výsledkov pri vysporiadaní pohľadávok Slovenskej republiky voči Ruskej federácii finančnými operáciami a swapovou operáciou za obdobie roku 2002

	Tak ako v minulých rokoch Ministerstvo financií Slovenskej republiky a Ministerstvo financií Ruskej federácie podpísali „Dodatok č. 2 k Memorandu vzájomného porozumenia v otázkach splácania zadlženosti Ruskej federácie voči Slovenskej republike, vyplývajúcej z medzivládnej Dohody z 24. júna 1994 zo 7. marca  2000“ dňa 5. februára 2002 v Prahe. Týmto dokumentom bol dohodnutý objem a skladba financovania tovarových dodávok v roku 2002 na účet splácania zadlženosti Ruskej federácie voči Slovenskej republike. Súčasne bolo podpísané „Memorandum o vzájomnom porozumení medzi Ministerstvom financií Ruskej federácie a Ministerstvom financií Slovenskej republiky o vysporiadaní časti základného dlhu, vyplývajúceho z medzivládnej Dohody z 24.júna 1994“ (ďalej len „Memorandum z  5. februára 2002“). 

	Na základe „Protokolu medzi vládou Slovenskej republiky a vládou Ruskej federácie o ukončení platnosti medzivládneho Protokolu zo dňa 4. 8. 1998 a o urovnaní problémov jeho čiastočného plnenia ruskou stranou“ zo dňa 14. 8. 2001 (problém „S-300“) došlo k zníženiu zadlženosti Ruskej federácie voči Slovenskej republike odpisom 35,55 mil. USD.
		
		Memorandom z 5. februára 2002 bolo dohodnuté aj vysporiadanie časti zadlženosti Ruskej federácie voči Slovenskej republike   vo výške 45 mil. USD pri zabezpečení dohodnutej výšky inkasa do štátnych finančných aktív Slovenskej republiky, prostredníctvom spoločnosti, ktorú splnomocní slovenská strana. Táto finančná operácia bola schválená uznesením vlády SR č. 323 zo dňa 27. 3. 2002. V nadväznosti na uvedené skutočnosti bola dňa 28. 3. 2002 medzi Ministerstvom financií SR a spoločnosťou GREEBA DEVELOPMENTS LIMITED Londýn podpísaná „Mandátna zmluva na vysporiadanie časti pohľadávky Slovenskej republiky voči Ruskej federácii na realizáciou finančnej operácie“ vo výške 45 mil. USD. Zníženie zadlženosti RF voči SR na základe vyššie uvedenej Mandátnej zmluvy bolo realizované dňa  9. 4. 2002.

V rámci rokovaní 10. zasadnutia Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou, ktoré sa konalo dňa 8. apríla 2002 v Moskve, bol podpísaný „Protokol o vzájomnom porozumení medzi Ministerstvom financií Ruskej federácie a Ministerstvom financií Slovenskej republiky o vysporiadaní časti základného dlhu bývalého ZSSR a Ruskej federácie voči Slovenskej republike“ (ďalej len Protokol z 8. apríla 2002“) formou swapovej operácie medzi Ministerstvom financií SR a spoločnosťou FID GROUP, a.s. Praha, v rámci ktorého bolo dohodnuté vysporiadanie časti základného dlhu bývalého ZSSR a Ruskej federácie voči Slovenskej republike   v objeme 185 miliónov USD do konca roku 2002 nad objem dohodnutý Dodatkom č. 2 z  5. februára 2002 dodávkami vietnamských tovarov.
 
Vysporiadanie časti pohľadávok Slovenskej republiky voči Ruskej federácii formou swapovej operácie vo výške 185 mil. USD bolo schválené uznesením vlády SR č. 442 dňa 24. apríla 2002. „Mandátna zmluva na vysporiadanie časti pohľadávky Slovenskej republiky voči Ruskej federácii“ medzi Ministerstvom financií SR a spoločnosťou FID GROUP a.s. Praha bola podpísaná dňa 31. 5. 2002 s termínom realizácie do 30.  9. 2002. Zníženie zadlženosti RF voči SR na základe vyššie uvedenej Mandátnej zmluvy nebolo k    30. 9. 2002 zrealizované. „Dodatok č. 1 k Mandátnej zmluve na vysporiadanie časti pohľadávky Slovenskej republiky voči Ruskej federácii“ medzi Ministerstvom financií SR a spoločnosťou FID GROUP a.s. Praha bol podpísaný dňa 27.  9. 2002 s termínom realizácie do 10. 12. 2002 na základe uznesenia vlády SR číslo 1090 zo dňa 25.  9. 2002. Z celkovej schválenej vládou Slovenskej republiky čiastky 185 mil. USD k 31. 10. 2002 bolo spoločnosťou FID GROUP a.s. Praha vysporiadaných 14 357 788,00 USD. O túto čiastku bola znížená pohľadávka Slovenskej republiky voči Ruskej federácii.

Vysporiadanie časti pohľadávok Slovenskej republiky voči Ruskej federácii    vo výške 460 mil. USD bolo schválené uznesením vlády SR č. 897 dňa                21. 8. 2002. „Mandátna zmluva na vysporiadanie časti pohľadávky Slovenskej republiky voči Ruskej federácii  “ bola podpísaná dňa 28. 9. 2002 medzi Ministerstvom financií SR a spoločnosťou FID GROUP a.s. Praha. Zníženie zadlženosti RF voči SR na základe vyššie uvedenej Mandátnej zmluvy bolo realizované k 30. 9. 2002. 

3.b) z hľadiska dosiahnutých výsledkov pri vysporiadaní pohľadávok SR voči RF dodávkami tovarov za obdobie od 1. 1. 2002 do 31. 10. 2002 a predpokladaná realizácia do 31.  12.  2002

3.b.1) schválený objem vysporiadania zadlženosti Ruskej federácie voči Slovenskej republike tovarovými dodávkami na rok 2002 v objeme 100 mil. USD

	Objem splácania zadlženosti vo výške 100 mil. USD na rok 2002 bol pre jednotlivé rezorty v zmysle „Dodatku č. 2 k Memorandu vzájomného porozumenia v otázkach splácania zadlženosti Ruskej federácie voči Slovenskej republike, vyplývajúcej z medzivládnej Dohody z 24. júna 1994 zo 7. marca  2000“ zo dňa 5. februára 2002 rozdelený nasledovne: 

1.	Slovenské elektrárne a.s. Bratislava - dodávky tovarov (čerstvé jadrové palivo, čierne energetické uhlie, elektrická energia a technologické zariadenia) v hodnote 30,0 mil. USD, 
2.	Úrad pre normalizáciu, metrológiu a skúšobníctvo SR - dodávky tovarov a služieb pre budovanie Cyklotrónového centra SR  v hodnote 18,0 mil. USD,
3.	Ministerstvo školstva - dodávky pre budovanie Medzinárodného laserového centra SR v hodnote 5,0 mil. USD, 
4.	Ministerstvo vnútra SR - dodávky tovarov a služieb v hodnote 21,8 mil. USD (2 ťažké vrtuľníky Mi-171, nadzemné vybavenie pre lietadlá TU-154M, 5 náhradných a pomocných motorov pre lietadlá a vrtuľníky),
5.	Ministerstvo zahraničných vecí SR - investičné akcie v Ruskej federácii (rekonštrukcia budovy Veľvyslanectva SR v Moskve) v hodnote 5,0 mil. USD, 
6.	Ministerstvo obrany SR -  dodávky špeciálnej techniky v hodnote 14,3 mil. USD,
7.	Vysporiadanie tzv. podnikových pohľadávok vo výške 5,9 mil. USD prostredníctvom spoločnosti MARTIMEX-ALFA a.s. Martin.
3.b.2) uznané sklzy nedodaných tovarových dodávok za rok 2001 Ministerstvom financií Ruskej federácie s termínom realizácie v roku 2002 v hodnote 37,0 mil. USD (35,2 + 1,8 mil. USD) 

1. Slovenské elektrárne a.s. Bratislava – nebolo dodatočne uznané,
2. Úrad pre normalizáciu, metrológiu a skúšobníctvo SR – nebolo dodatočne uznané,
3. Ministerstvo školstva - dodávky pre budovanie Medzinárodného laserového centra SR v hodnote 3,0 mil. USD, 
4. Ministerstvo vnútra SR - dodávky tovarov a služieb na realizáciu GO a modernizácie lietadla TU-154M v hodnote 6,9 mil. USD a lietadla JAK-40 v hodnote 1,5 mil. USD, dodávky vzoriek policajnej techniky v hodnote 0,7 mil. USD (výška sklzov spolu 9,1 mil. USD),
5. Ministerstvo zahraničných vecí SR - investičné akcie v Ruskej federácii v hodnote 3,5 mil. USD, 
5. Ministerstvo zahraničných vecí SR - investičné akcie v Ruskej federácii v hodnote 1,8 mil. USD (dodatočne dňa 16. 5. 2002),
6. Ministerstvo obrany SR -  dodávky špeciálnej techniky v hodnote 4,6 mil. USD,
7. Vysporiadanie tzv. podnikových pohľadávok spoločnosťou MARTIMEX-ALFA a.s. Martin v hodnote 15,0 mil. USD. 

3.b.3) skutočná realizácia vysporiadania pohľadávok SR voči Ruskej federácie           za rok 2002

Rezort, resp. organizácia	
Hodnota v USD	
Úrad pre normalizáciu, metrológiu a skúšobníctvo SR	18 328 000,00	
Ministerstvo školstva SR	6 365 000,00 	
Ministerstvo vnútra SR	21 360 000,00	
Ministerstvo obrany SR	9 822 675,86	
Ministerstvo zahraničných vecí SR	11 023 520,15	
Slovenské elektrárne a.s. Bratislava	29 709 075,00 	
S p o l u	117 496 765,74	

FID Group, a.s. Praha	185 000 000,00	
S p o l u dodávkami tovarov	302 496 765,76	
FID Group, a.s.	460 000 000,00	
GREEBA DEVELOPMENTS Limited	45 000 000,00	
Odpisy (S-300)	35 550 000,00 	
C e l k o m  zníženie pohľadávky	843 046 765,76	

	Voči objemu dohodnutému na rok 2002 vo výške 137 mil. USD zníženie zadlženosti Ruskej federácie voči Slovenskej republike tovarovými dodávkami podľa evidencie ČSOB, a.s. Praha  k 31. 12. 2002 predstavuje objem 117 496 765,74 USD. 

Skutočné zníženie zadlženosti Ruskej federácie voči Slovenskej republike tovarovými dodávkami (vrátane swapovej operácie realizovanej spoločnosťou FID GROUP a.s. Praha) podľa evidencie ČSOB, a.s. Praha  k 31. 12. 2002 predstavuje objem 302 496 765,76 USD a celkove zníženie zadlženosti Ruskej federácie voči Slovenskej republike v roku 2002 predstavuje čiastku vo výške 843 046 765,76 USD.

	Po uskutočnení finančnej operácie v súlade s uznesením vlády Slovenskej republiky č. 897-vyhradené zo dňa 21. 8. 2002 ohľadne vysporiadania zadlženosti Ruskej federácie voči Slovenskej republike a realizácii tovarových dodávok stav zadlženosti Ruskej federácie voči Slovenskej republike saldo k 31. 12. 2002 je vo výške 295,70 mil. USD. Na základe vyššie uvedeného vyplýva, že v súlade s platnými uzneseniami vlády SR vláda odsúhlasila (ku dňu 31. 12. 2002) finančné operácie na základe uzatvorených platných kontraktov z prostriedkov zadlženosti Ruskej federácie voči Slovenskej republike v hodnote presahujúcej reálnu čiastku zostatku zadlženosti Ruskej federácie voči Slovenskej republike.

	V ďalšom období však nedochádzalo k splneniu všetkých prijatých uznesení vlády Slovenskej republiky a preto na riešenie tohto stavu je nevyhnutné zmeniť, resp. zrušiť tie uznesenia, ktoré nie je vzhľadom na daný skutočný stav reálne splniť. 
	
	V súlade s úlohou vyplývajúcou z uznesenia vlády SR č. 735 zo dňa  3. 7. 2002, ktorým vláda SR uložila ministrovi financií Slovenskej republiky v spolupráci s ruskou stranou pripraviť návrh zmluvného dokumentu, ktorým sa určí objem vysporiadania zadlženosti Ruskej federácie voči Slovenskej republike v roku 2003, v dňoch 17.-18. 3. 2003 sa uskutočnili rokovania zástupcov Ministerstva financií Slovenskej republiky a Ministerstva financií Ruskej federácie, výsledkom ktorých bolo podpísanie „Memoranda vzájomného porozumenia v otázke vysporiadania zadlženosti Ruskej federácie voči Slovenskej republike, vyplývajúce z medzivládnej Dohody zo dňa 24. júna 1994 v znení Protokolu zo dňa 28. augusta 2002 o vnesení zmien do vyššie uvedenej Dohody“, ktoré je prílohou tohto materiálu. Týmto dokumentom sa určil objem vysporiadania zadlženosti Ruskej federácie voči Slovenskej republike v roku 2003. 

Súčasne bolo odsúhlasené aj rozdelenie objemu zostávajúcej časti zadlženosti Ruskej federácie voči Slovenskej republike pre jednotlivé rezorty, a to nasledovne: 

Rezort,  resp. organizácia	
Rok 2003-2021
(v mil. USD)	

Úrad pre normalizáciu, 
Metrológiu a skúšobníctvo SR	
                          
 90,5

Ministerstvo školstva SR
	                                              *6,1 

Ministerstvo vnútra SR
	                                             31,0	

Ministerstvo obrany SR
	                                           163,2	

Spolu	
290,8	

Rezerva 	 
**4,9 	

C e l k o m
	                                          295,7	

*/ MŠ SR: z toho: -     laser – 5,915 mil. USD
-	dovoz literatúry z Ruskej federácie – 0,2 mil. USD

**/ zostatok zvyšku zadlženosti Ruskej federácie voči Slovenskej republike, t.. j. rezerva sa ponecháva na prípad možných odchýlok  pri realizácii uzatvorených kontraktov.

3.c.5) informácia o predpokladanej realizácii  vysporiadania zadlženosti Ruskej federácie voči Slovenskej republike tovarovými dodávkami v súlade s Memorandom vzájomného porozumenia v otázke vysporiadania zadlženosti Ruskej federácie voči Slovenskej republike, vyplývajúcej z medzivládnej Dohody zo dňa 24. júna 1994 v znení Protokolu zo dňa     28. augusta 2002 o vnesení zmien do vyššie uvedenej Dohody“ zo dňa 18.3.2003

	V súlade s Protokolom zo dňa 28. 8. 2003 Ruska federácia určila ročný objem vysporiadania zadlženosti Ruskej federácie voči Slovenskej republike vo výške cca 15,5 mil. USD, pričom sa zaviazala prednostne financovať kontrakty uzatvorené na dodávky špeciálnej techniky. V súlade s podpísaným Memorandom dňa 18.3.2003 ruská strana je ochotná vyčleniť finančné prostriedky na splácanie ruského dlhu voči Slovenskej republike nad tento objem, a však ako predčasnú splátku. To znamená, že na sumu uskutočnenej dodávky na účet predčasného splatenia dlhu sa bude poskytovať 20-percentna diskontná sadzba, avšak za podmienok, že Ministerstvo financií Ruskej federácie bude uhrádzať dodávky ruských dodávateľov slovenským odberateľom  tovarov v plnej výške. t.j. bez ďalšieho skonta.. 

Strany súhlasili s tým, že v súlade s bodom 3.2 článku 3 Protokolu ruská strana bude pokračovať v splácaní dlhu dodávkami tovarov v nasledovných sumách a na základe nasledovných zmlúv:

-	v sume 13,2 mil. USD na základe zmluvy uzatvorenej medzi FGUP "Rossijskaja samoľotostrojiteľnaja korporacija "MIG" a Ministerstvom obrany SR o oprave špeciálnej techniky (v súlade s medzivládnym Protokolom z 12. novembra 2001);
-	v sume 25 mil. USD na základe zmluvy uzatvorenej medzi OAO "VO "Atomenergoeksport" a USMI SR o výstavbe, dodávke zariadenia, montáži a uvedení do prevádzky Cyklotrónového centra Slovenskej republiky;
-	v sume 5,9 mil. USD na základe zmluvy uzatvorenej medzi Medzinárodným študijno-vedeckým centrom Moskovskej štátnej univerzity a Medzinárodným laserovým centrom, Bratislava;
-	v sume 7 515 820,00 USD na základe zmluvy uzatvorenej medzi FGUP "Rosoboroneksport" a Ministerstvom vnútra Slovenskej republiky o dodávke nepriestrelných viest.

S cieľom dokončiť dodávky na základe zmlúv spojených so splácaním dlhu v roku 2002 Ruská strana uskutoční splatenie dlhu na základe platných zmlúv v nasledovných sumách:
	
-	v sume 1,5 mil. USD na základe zmluvy uzatvorenej medzi OAO (OKB A. S. Jakovleva" a firmou "Arimpex";
- 	v sume 6,9 mil. USD na základe zmluvy uzatvorenej medzi ZAO "Aviacionnyj zavod", Samara a firmou "Arimpex";
-	v sume 0,9 mil. USD na základe zmluvy uzatvorenej medzi ZAO "Kargo Ekspress" (namiesto predtým určeného ruského vývozcu ZAO "Aviacionnyj zavod", Samara) a firmou "Arimpex";
-	v sume 7,15 mil. USD na základe zmluvy uzatvorenej medzi OAO "Udan-Udenskij aviacionnyj zavod" a Ministerstvom vnútra Slovenskej republiky o dodávke jedného vrtuľníka;
ale aj v sume 0,2 mil. USD na zakúpenie literatúry v ruskom jazyku pre Ministerstvo školstva Slovenskej republiky.

		 Za účelom úplného splnenia záväzkov ruskej strany stanovených v článku 2 Protokolu Strany sa na žiadosť slovenskej strany dohodli uskutočniť splatenie zvyšnej časti záväzkov ruskej strany spojenej s dodávkami tovarov na účet splatenia dlhu v roku 2002 stanoveného v bode 2.1 Protokole vo výške 19,5 mil. USD zvýšením sumy Zmluvy o výstavbe, dodávke zariadenia, montáži a uvedení do prevádzky Cyklotrónového centra Slovenskej republiky na 127,5 mil. USD.

	Strany posúdili perspektívy dodávok špeciálneho materiálu na účet splatenia zadlženosti podľa Dohody v znení Protokolu.

	Slovenská strana informovala, že suma dodávok špeciálneho materiálu v rámci Protokolu medzi vládou Slovenskej republiky a vládou Ruskej federácie o dodávkach produkcie vojenského určenia na účet čiastočného splatenia zadlženosti Ruskej federácie voči Slovenskej republike z 12. novembra 2001 (ďalej len "Protokol z 12. novembra 2001") bude činiť 163,2 mil. USD.
	
		S prihliadnutím na značné oneskorenia pri realizácii spomínaných dodávok sa strany dohodli, že ruská strana uskutoční predčasné splatenie zadlženosti podľa Dohody v znení Protokolu vo výške 130 mil. USD tak, že slovenská strana odstúpi Vnešekonombanke pohľadávky spojené  s uvedenou zadlženosťou v súlade s postupom, ktorý stanovuje Protokol.

	Slovenská republika vysporiada časť pohľadávok Slovenskej republiky voči Ruskej federácii formou finančnej operácie vo výške 130 mil. USD za nasledovných podmienok. Slovenská strana odstúpi Vnešekonombanke pohľadávky proti prevodu peňažných prostriedkov uskutočnenému Vnešekonombankou v prospech slovenskej strany za cenu rovnajúcu sa 33,5 % vyššie uvedenej čiastky odstupovaných pohľadávok. Výška inkasa 33,5 % z  vyššie uvedeného objemu 130 mil. USD bude činiť 43,55 mil. USD, bude realizovaná priama platba z Vnešekonombanky na nostro účet Národnej banky Slovenska v Citi Bank New York číslo 36017699 v termíne najneskôr do 15. 5. 2003. Prostriedky z inkasa budú použité výlučne pre potreby Ministerstva obrany Slovenskej republiky na úhradu nákladov za na modernizáciu lietadiel "MIG-29" vzdušných síl SR a zakúpenie špeciálneho materiálu v Ruskej federácii v súlade s Protokolom z 12. novembra 2001. Dôvod uvedeného riešenia sú problémy ruskej spoločnosti MIG, ktorá zápasí s finančnými problémami vyplývajúcimi z jej nevyrovnaných daňových záväzkov  voči štátnemu rozpočtu Ruskej federácie. Súčasná ruská legislatína úprava nedovoľuje platby zo štátneho rozpočtu RF spoločnostiam, ktoré majú daňové záväzky voči štátu. Každú takúto platbu spoločnosti umožňuje ruská legislatíva započítať na úhradu týchto záväzkov, v dôsledku čoho by sa spoločnosť MIG nedostala k potrebným finančným zdrojom a následne by nebola schopná realizovať dodávky pre Ministerstvo obrany SR. Uvedený model vysporiadania formou finančnej operácie bol prerokovaný so všetkými zainteresovanými subjektami (MF SR, MO SR, MF RF, spoločnosť MIG), ktoré vyslovili súhlas s jeho realizáciou. Navyše táto forma realizácie spolu s realizáciou formou tovarových dodávok v objeme 13,2 mil. USD umožnia zrealizovať predpokladaná modernizáciu vzdušných síl SR v priebehu troch rokov. V opačnom prípade by podľa vyhlásenia ruskej strany sa mohla uskutočniť najskôr v priebehu 10-15 rokov, prípadne by sa nemusela uskutočniť vôbec.

 Z ohľadom na zníženie objemu finančných prostriedkov vyčlenených a odsúhlasených uznesením vlády Slovenskej republiky č. 700 zo dňa 18. júla 2001 pre Ministerstvo obrany a dňa 12. 11. 2001 podpísaný medzivládny „Protokol medzi vládou Slovenskej republiky a vládou Ruskej federácie o dodávkach produkcie vojenského určenia na účet čiastočného zníženia zadlženosti Ruskej federácie voči Slovenskej republike“, je potrebné uvedené uznesenie vlády SR zrušiť. V súvislosti s tým je nevyhnutné, aby Ministerstvo obrany Slovenskej republiky rokovalo s  Ministerstvom obrany Ruskej federácie a zabezpečilo premietnutie predmetného zníženia objemu v Dodatku k Protokolu zo dňa     12. 11. 2001. 

Z ohľadom na charakter finančnej operácie Ministerstvo financií Slovenskej republiky odporúča vláde Slovenskej republiky neuplatniť na túto operáciu ustanovenia článku 5 Zásad vlády Slovenskej republiky pre postupy pri správe a vysporiadaní pohľadávok Slovenskej republiky v zahraničí, schválených uznesením vlády Slovenskej republiky č. 519 zo dňa        6. 7. 2000 pri vysporiadaní časti pohľadávok Slovenskej republiky voči Ruskej federácii po splatnosti formou finančnej operácie podľa bodu B.3. tohto uznesenia. 

	Uvedené peňažné prostriedky použije slovenská strana na úhradu modernizácie lietadiel "MIG-29" vzdušných síl SR a zakúpenie špeciálneho materiálu v Ruskej federácii v súlade s Protokolom z 12. novembra 2001.

Strany sa dohodli, že ruská strana uskutoční v roku 2004 splatenie dlhu dodávkami špeciálneho materiálu v rámci programu modernizácie lietadiel "MIG-29" vo výške              20 mil. USD.

Strany sa ďalej dohodli, že v termíne do 5. apríla 2003 podpíšu príslušný dodatok k Protokolu týkajúci sa odstúpenia pohľadávok a uskutočnenia programu modernizácie lietadiel "MIG-29" slovenského vojenského letectva za obdržané prostriedky po schválení vládami obidvoch Strán ustanovení tohto Memoranda.

Ministerstvo vnútra Slovenskej republiky prehodnotí účel použitia zostavajúcej časti vyčlenených finančných prostriedkov, ktoré môžu byť použite na dodávky špeciálnej policajnej techniky a výškového protipožiarneho zariadenia, generálnu opravu lietadla TU-154M v súlade s doteraz uzatvorenými, resp. upresnenými kontraktmi. S ohľadom na zníženie objemu vyčlenených pre Ministerstvo vnútra Slovenskej republiky finančných prostriedkov Ministerstvo vnútra žiada o navýšenie vyčlenených prostriedkov z zostávajúcej čistky cca 4,9 mil. USD (rezervy) z prostriedkov zadlženosti Ruskej federácie voči Slovenskej republike na možnosť dovozu výškového protipožiarneho zariadenia.

Ministerstvo financií Slovenskej republiky sa snažilo riešiť otázku nedodanej zostávajúcej časti lietadlovej techniky spoločnosťou OOO FRC AOA Aviakor v súlade s schváleným kontraktom č. 102/009 a č. 103/007 v roku 2002 a niekoľkokrát žiadalo Ministerstvo financií Ruskej federácie, predstaviteľov OOO FRC AOA Aviakor, MDPaT SR, Slovenské aerolínie, a.s. o doriešenie tejto otázky, avšak bezúspešne. Podľa kontraktu    č. 102/009 Ministerstvo financií SR nie je zmluvným partnerom k žiadnej z v kontrakte figurujúcich strán.  V predchádzajúcom roku Ministerstvo financií RF bolo ochotné sa vrátiť k tejto otázke. Počas rokovania zástupcov Ministerstva financií Slovenskej republiky a Ministerstva financií Ruskej federácie dňa 17.-18.3.2003 Ministerstvo financií Ruskej federácie však o tejto otázke nebolo ochotné rokovať. Ministerstvo financií Ruskej federácie vidí potrebu vysporiadania tohto problému medzi zmluvnými partnermi.  

Doriešenie tejto otázky sa vidí nereálne aj z dôvodu nedostatku prostriedkov pohľadávok Slovenskej republiky voči Ruskej federácii. V pripravovanom materiále “Informácia o realizácii tovarových dodávok od 1. 1. 2002 do 31.12. 2002 a návrh na zmenu uznesení vlády Slovenskej republiky k realizácii tovarových dodávok v rámci vysporiadania pohľadávok Slovenskej republiky po splatnosti voči Ruskej federácii” na rokovanie vlády Slovenskej republiky sa neráta s vyčlenením finančných prostriedkov z prostriedkov zadlženosti  Ruskej federácii voči Slovenskej republike na dovoz nedodanej časti lietadlovej techniky podľa  kontraktu č. 102/009 v prospech Ministerstva vnútra Slovenskej republiky.

V nadväznosti na vyššie uvedené Ministerstvo financií Slovenskej republiky odporúča zrušiť úlohu C.1. a C.2. z uznesenia vlády Slovenskej republiky č. 169 zo           dňa 21. 2. 2001.

	V nadväznosti na úlohu B.2. uznesenia vlády Slovenskej republiky č. 596 zo dňa 9.8.2000, resp. úlohu B.2. uznesenia vlády Slovenskej republiky č. 431 zo dňa 7.6.2000 Ministerstvo financií Slovenskej republiky bolo povinné pripraviť a predložiť na rokovanie vlády návrh úverovej zmluvy, na základe ktorej poskytne Ministerstvo financií Slovenskej republiky Devín banke a.s. úver z prostriedkov štátnych finančných aktív vo výške korunového ekvivalentu 48 mil. USD za podmienky, že Devín banka a.s. poukáže  v lehote do 31. 12. 2000 zmluvnú úhradu z vysporiadania časti pohľadávok Slovenskej republiky voči Ruskej federácii vo výške 48 mil. USD v prospech účtu Ministerstva financií SR. v termíne do  31. 1. 2001, resp. do dvoch mesiacov po obdržaní zmluvnej úhrady 48 mil. USD. 

	Devín banka a.s. nesplnila povinnosti vyplývajúce z Mandátnej zmluvy zo dňa 11.8.2000 a nenaplnila podmienky uznesenia vlády SR pre poskytnutie úveru z prostriedkov štátnych finančných aktív. Dňa 28. 9. 2001 vyhlásil Krajský súd konkurz na Devín banku a.s. Z dôvodu vyhlásenia konkurzu na Devín banku a.s. MF SR listami  č. 4828/2001-KM zo dňa 19. 9. 2001 a 18.10.2001 vypovedalo Mandátnu zmluvu zo dňa 11. 8. 2001 v znení Dodatku č.1 zo dňa 26. 3. 2001. Ministerstvo financií Slovenskej republiky informovalo o tejto skutočnosti Ministerstvo financií Ruskej federácie.  

	Vzhľadom na vyššie uvedené skutočnosti nie je možne splniť úlohu vyplývajúcu z uznesenia vlády SR č. 596 zo dňa 9. 8. 2000, resp. č. 431 zo dňa 7 .6. 2000, a preto Ministerstvo financií Slovenskej republiky odporúča zrušenie tejto úlohy.

V nadväznosti na vyššie uvedené bol odsúhlasený objem vysporiadania zadlženosti Ruskej federácie voči Slovenskej republike formou tovarových dodávok na rok 2003 pre jednotlivé rezorty nasledovne: 

Rezort,  resp. organizácia	
Rok 2003
(v mil. USD)

Úrad pre normalizáciu, 
Metrológiu a skúšobníctvo SR	

25,0	

Ministerstvo školstva SR	
*6,1 	

Ministerstvo vnútra SR	
24,0	

Ministerstvo obrany SR
-	tovarové dodávky
-	finančná operácia MF RF, MF SR a Vnešekonombank

13,2
                              
130,0	

S p o l u	
198,3

Vzhľadom na vyššie uvedené a na nedostatok finančných zdrojov na realizáciu projektov odsúhlasených vládou SR v  súlade s  už uzatvorenými kontraktami Ministerstvo financií SR navrhuje vláde SR zrušiť nasledovné uznesenia vlády SR:

-  uznesenie vlády SR číslo 875 zo 14.8.2002 v plnom rozsahu  (25,0 mil. USD pre  ÚNMaS SR) 
-    v  uznesení vlády SR č. 735 zo dňa 3. júla 2002 bod B.17. 
-    v  uznesení vlády SR č. 700zo dňa 18. júla 2001 bod B.1. 
-   v  uznesení vlády SR č. 431 zo dňa 7. júla 2000  bod B.2.
-   v  uznesení vlády SR č. 596 zo dňa 9. augusta 2000 bod B.2.
-   v  uznesení vlády SR č. 169 zo dňa 21. februára 2001 bod C.1. a C.2.